Սև ակացիա

**Սև ակացիա** (), սերում է Ակացիա (*Acacia*) ծառի տեսակը Լոբազգիների (*Fabaceae*) ընտանիքից։

Բնության մեջ բուսատեսակի տարածումը ներառում է Ավստրալիա՝ Վիկտորիա նահանգ, Նոր Հարավային Ուելս, Հարավային Ավստալիա և Թասմանիա կղզի երկրամասերը։ Վերաաճեցվել է Նոր Զելանդիայում, Հարավային Ամերիկայում և ԱՄՆ-ի մի շարք նահանգներում (Կալիֆոռնիա, Ֆլորիդա և Հավայի)։

## Բուսաբանական նկարագրություն
ձախից|մինի|Սև ակացիայի տերևներ
ձախից|մինի|Սև ակացիայի սերմեր
18-30 մ բարձրությամբ ծառ, 50-90 սմ տրամագծով ուղիղ ցողունով։ Կեղևը շագանակագույն է, արծաթափայլ շերտով, ճեղքված, երկայնական մուգ շերտերով։

Տերևները կրկնակի զուգափետուր են, հաճախ փոխարինվում է ֆիլոդիայով, վերջիններս լայն նշտարաձև տերևներ ունեն, մեկ ուռուցիկ և մեկ այլ ուղիղ եզրով, երբեմն թրաձև, 6-10,5սմ երկարությամբ, 7-30մմ լայնությամբ, կաշվե, անփայլ մուգ կանաչ, 3-5 կտրուկ արտահայտված երկայնական կարճ չորացրած երակներով, շագանակագույն տերևների երկարությունը մոտ 5մմ, հաճախ ֆիլլոդիայի վերին մասում կրկնակի զուգափետուրով և երբեմն ուղղակի փետուրե տերևիկներով։

Ծաղկատերևները քառանիստ են, վերևում մեծանում է գնդաձև գլխիկը, ծածկված մուգ շագանակագույն մազիկներով։

Ծաղկաբույլը հազվագյուտ փունջ է, որը պարունակում է 1-3 (մինչև 6) գլուխ՝ 6-9 մմ տրամագծով, պատյանի երկարությունը՝ 5-10մմ, ֆիլոդիայի տերևանութում։ Ծաղկաբաժակը 5 լայնածավալ դեղնավուն ծաղկաթերթիկներից է, սերտաճած գրեթե վեր, վերևում մուգ շագանակագույն խիտ աղվամազով մազիկներն են։ Ծաղկաթերթիկները դեղնավուն են, կիսով չափ սերտաճած, մուգ շագանակագույն մազերի  սրագագաթ թմբիկով։ Առէջները բազմաթիվ են, երկար թելիկներով և դեղնավուն մանր փոշանոթով. թելանման, հաստ վարսանդ, անցնելով առէջները։

Պտուղները հարթ են, փոքր-ինչ ոլորված, 8-15սմ երկարությամբ, լայնությունը՝ 6-9մմ, նեղացող ծայրերով, դրսից և ներսից բաց շագանակագույն, 3-11 սերմերով։ Սերմերի երկարությունը՝ 4-5մմ, լայնությունը՝ 2մմ, հաստությունը՝ 1մմ, սև, փայլուն։ Սերմնակոթը կրկնակի փաթաթված է ալիքաձև, հրակարմիր սերմերի շուրջը։

## Նշանակություն և կիրառում
Զբոսայգու գեղեցիկ ծառ, որը աճեցվում է մերձարևադարձային բոլոր երկրներում։

Ունի մուգ ենթակեղևաշերտ բնափայտ, բացառիկ ամրությամբ, նման մուգ ընկույզի ծառին, օգտագործվում է կահույքի արտադրության մեջ, նավակներ, երաժշտական գործիքների մասեր, բռնակներ և այլ իրեր պատրաստելիս։ Կարող է օգտագործվել որպես վառելիք։

Կեղևը պարունակում է 10-12% տանիդներ։

## Պատկերասրահ
Սև ակացիայի ծիլը, ծաղիկը, սերմը, պտուղը և ծառը։
Պատկեր:Acacia melanoxylon by Rosa Fiveash.jpg
Պատկեր:Acacia melanoxylon saplings 7th Brigade Park Chermside L1030498.jpg
Պատկեր:Acacia melanoxylon flowers 7th Brigade Park Chermside P1020166.jpg
Պատկեր:Acacia melanoxylon, 7th Brigade Park, Chermside IMGP8117.jpg
Պատկեր:Acacia melanoxylon flowers 7th Brigade Park Chermside P1090027.jpg
Պատկեր:Starr-090804-3696-Acacia melanoxylon-seedlings-MISC HQ Piiholo-Maui (24877830711).jpg
Պատկեր:Acacia melanoxylon in Tropengewächshäuser des Botanischen Gartens.jpg
Պատկեր:Starr 041221 1795 acacia melanoxylon-bark.jpg
Պատկեր:Acacia melanoxylon - Flickr - Dick Culbert.jpg
Պատկեր:Acacia melanoxylon Seeds.jpg
Պատկեր:Acacia melanoxylon seeds 1.jpg
Պատկեր:Starr-090804-3701-Acacia melanoxylon-leaves and seedpods on ground-MISC HQ Piiholo-Maui (24603540209).jpg
Պատկեր:Acacia melanoxylon-bsi-yercaud-salem-India.JPG
Պատկեր:Acacia melanoxylon flowers 7th Brigade Park Chermside P1090858.jpg
Պատկեր:Acacia melanoxylon flowers and Downfall Creek 7th Brigade Park Chermside P1090039.jpg
Պատկեր:Acacia melanoxylon 7th Brigade Park Chermside DCP 0468.jpg


## Ծանոթագրություններ


## Գրականություն
* ԽՍՀՄ Ֆլորա ։ 30 հատորով / գլ. խմբ. Վ. Լ. Կոմարով։ ԽՍՀՄ ԳԱ հրատարակչություն, 1945. — Հատոր 11 / խմբ. Բ. Կ. Շիշկինի կողմից։ - Էջ 13. - 432 էջ - 4000 օրինակ։
*ԽՍՀՄ ծառեր և թփեր. Վայրի բույսերի աճեցումը հեռանկարային ինտրոդուկցիայի համար։ / խմբ. Ս. Յա. Սոկոլով։ ԽՍՀՄ ԳԱ հրատարակչություն, 1958. — հատոր IV. Покрытосеменные. Լոբազգիների ընտանիք — Նռնենիներ. — Էջ 30. — 976 էջ. — 2500 օրինակ.

## Արտաքին հղումներ

*

Կատեգորիա:Բակլազգիներ
Կատեգորիա:Բույսեր այբբենական կարգով
Կատեգորիա:Դեկորատիվ ծառեր
Կատեգորիա:Սենյակային բույսեր